b'\n_START_ARTICLE_\nVlatka Buri\xc4\x87 Dujmovi\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena\xc2\xa0 je u 26. srpnja 1980. godine u gradu Zagrebu, Republika Hrvatska. Prve satove pjevanja poha\xc4\x91ala je kod Prof. Mladena Katani\xc4\x87a kod kojeg se pjeva\xc4\x8dki \xc5\xa1kolovala punih pet godina. _NEWLINE_U lipnju 2000. godine upisala je studij solo pjevanja na presti\xc5\xbenom Sveu\xc4\x8dili\xc5\xa1tu za glazbenu i scensku umjetnost u Be\xc4\x8du (Austrija), u klasi profesora Franza Donnera._NEWLINE_Nakon dodiplomskog studija nastavila je poslijediplomski studij za opernu i dramsku umjetnost u klasi dirigenta prof. Uwea Thorstena Theimera i re\xc5\xbeisera prof. Didiera von Orlowskog, a pjevanje kod prof. Mag. Margit Klaushofer._NEWLINE_Titulu magistre umjetnosti stekla je 31. sije\xc4\x8dnja 2006. godine. _NEWLINE_U me\xc4\x91uvremenu pre\xc5\xa1la je iz soprana u mezzo fach.\n_START_SECTION_\nKarijera\n_START_PARAGRAPH_\nGodine 1999. pripala joj je nagrada \xe2\x80\x9eKor\xe2\x80\x9c kao najboljoj mladoj umjetnici u Hrvatskoj. _NEWLINE_Na me\xc4\x91unarodnom natjecanju mladih opernih pjeva\xc4\x8da F. Tagliavini odr\xc5\xbeanom u Austriji 2002.godine ostvarilaje zapa\xc5\xbeen uspjeh._NEWLINE_2005. te 2006. godine poha\xc4\x91ala je me\xc4\x91unarodni Meisterkurs za operne pjeva\xc4\x8de kojeg je organiziralo be\xc4\x8dko sveu\xc4\x8dili\xc5\xa1te, a vodila ga je prof. Mag. Margit Klaushofer zajedno s nekoliko svjetski poznatih pedagoga pjevanja. _NEWLINE_U velja\xc4\x8di 2007. postala je \xc4\x8dlanica ansambla gradskog kazali\xc5\xa1ta "Komedija" u kojem je debitirala 2004. godine kao "Janica" u pu\xc4\x8dkom mjuziklu "Janica i Jean" autora R.\xc5\xa0kiljana i S.Leopolda u re\xc5\xbeiji V.Stefan\xc4\x8di\xc4\x87a._NEWLINE_Do sada je u mati\xc4\x8dnoj ku\xc4\x87i nastupala u predstavama doma\xc4\x87em mjuziklu \xe2\x80\x9cJanica i Jean\xe2\x80\x9d, opereti Johanna Straussa \xc5\xa0i\xc5\xa1mi\xc5\xa1 , doma\xc4\x87em mjuziklu \xe2\x80\x9cRu\xc5\xbea na asfaltu\xe2\x80\x9d, opereti \xe2\x80\x9cLijepa Helena\xe2\x80\x9d, opereti \xe2\x80\x9cKneginja \xc4\x8carda\xc5\xa1a\xe2\x80\x9d, doma\xc4\x87em mjuziklu \xe2\x80\x9cByron\xe2\x80\x9d\xe2\x80\xa6_NEWLINE_Izvan svoje mati\xc4\x8dne ku\xc4\x87e zapa\xc5\xbeena je ostala uloga "Bronislave" u opereti "\xc4\x90ak Prosjak" koja je odigrana na daskama teatra Sch\xc3\xb6nbrunn u Be\xc4\x8du._NEWLINE_Nastupala je i u opereti F. von Suppea - "Boccaccio" te operi R. Wagnera - "Majstori pjeva\xc4\x8di" u be\xc4\x8dkoj Volksoperi kao vanjski suradnik, i operama "Hoffmanove pri\xc4\x8de" i "Ivica i Marica" u teatru Sch\xc3\xb6nbrunn. _NEWLINE_Nastupala je u naslovnoj ulozi u komornoj operi "Eto vas" skladatelja Frane \xc4\x90jurovi\xc4\x87a, libretista Dubravka Mihanovi\xc4\x87a na tekst Marina Drzi\xc4\x87a prema komediji "Pijerin", a u re\xc5\xbeiji Maria Kova\xc4\x8da. _NEWLINE_Sura\xc4\x91ivala je sa brojnim proslavljenim kompozitorima i dirigentima, a neki od njih bili su B.\xc5\xa0ipu\xc5\xa1, V. \xc5\xa0utej, M.Piolet, L. Hager, M.Tomaschek, U. Lajovic i dr._NEWLINE_2009. godine zapo\xc4\x8dela je inenzivnu suradnju sa jazz pijanistom Matijom Dedi\xc4\x87em sa kojim je snimila nosa\xc4\x8d zvuka u izdanju "Cantusa" pod nazivom "Kontesa" na kojem su obrade skladbi proslavljene skladateljice Dore Peja\xc4\x8devi\xc4\x87 koje je pripremio Matija Dedi\xc4\x87. _NEWLINE_Od 2015. godine zapo\xc4\x8dinje me\xc4\x91unarodnu pop karijeru snimiv\xc5\xa1i do sada pet singlova koje su napisali i producirali priznati svjetski glazbenici netom iz Norve\xc5\xa1ke, \xc5\xa0vedske, Engleske, Finske, \xc5\xa0panjolske, Gr\xc4\x8dke i USA-a._NEWLINE_Posebna \xc4\x8dast bila joj je suradnja sa skladateljem Judom Friedmanom kojeg publika pamti po njemu najvecem hitu kojeg je napisao za Whitney Houston, a to je \xe2\x80\x9cRun to you\xe2\x80\x9d._NEWLINE_Nastupala je diljem svijeta (Austrija, Njema\xc4\x8dka, Francuska, Belgija, Italija, Kina\xe2\x80\xa6) na zapa\xc5\xbeenim koncertima, a pogotovo u na\xc5\xa1oj zemlji u kojoj je do sada odr\xc5\xbeala niz samostalnih solisti\xc4\x8dkih koncerata. _NEWLINE_\xc4\x8clanica je Hrvatskog dru\xc5\xa1tva skladatelja i Hrvatske glazbene unije._NEWLINE_\xc4\x8cesta je go\xc5\xa1\xc4\x87a HRT-a i drugih Hrvatskih televizija te je na njima ostvarila brojne nastupe u raznim glazbenozabavnim emisijama i prigodnim programima ( "Dobro jutro Hrvatska", "Tiha no\xc4\x87 u Vukovaru", "Svirci moji", "Lijepom na\xc5\xa1om", "Klub seniora", "Moderato cantabile", "Svakodnevica", "Dan za danom"  te mnoge druge).'